Diari Oficial de la Generalitat Valenciana


Sumari del DOGV 7548, del 15-06-2015 (2015/5637)

DECRET 92/2015, de 12 de juny, del Consell, de modificació del Decret 27/2012, de 3 de febrer, pel qual es regula la composició i règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2015/06/12/92/dof/vci/html**

### Dades del document

Número de DOGV
:   7548

Data del DOGV
:   15-06-2015

Secció del DOGV
:   I. DISPOSICIONS GENERALS

Número del document
:   2015/5637


Data del document
:   12-06-2015

Organisme emissor
:   Conselleria de Governació i Justícia

Tipus de document
:   Decret

Anàlisi jurídica

 Descriptors 

:   * Conselleria de Governació i Justícia
    * execució de sentència
    * legislació
    * lluita contra incendis
    * protecció civil
    * representant sindical
    * reglament intern

DECRET 92/2015, de 12 de juny, del Consell, de modificació del Decret 27/2012, de 3 de febrer, pel qual es regula la composició i règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana. [2015/5637]  
Decret 92/2015, de 12 de juny, del Consell, de modificació del Decret 27/2012, de 3 de febrer, pel qual es regula la composició i règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana.  
  
  
PREÀMBUL  
  
El Decret 27/2012, de 3 de febrer, del Consell, pel qual es regula la composició i règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana, es va elaborar com a desplegament del que establix l'article 16 de la Llei 7/2011, d'1 d'abril, de la Generalitat, dels Servicis de Prevenció, Extinció d'Incendis i Salvament de la Comunitat Valenciana.  
La Sentència núm. 114, de 21 de gener de 2015, del Tribunal Superior de Justícia de la Comunitat Valenciana, Sala Contenciosa Administrativa, Secció 5a, declarada ferma per acord dictat per esta sala, de 28 de maig de 2015, estima parcialment el recurs contenciós administratiu interposat per la Unió General de Treballadors del País Valencià (UGT-PV) contra l'esmentat Decret 27/2012, de 3 de febrer, del Consell, i condemna l'Administració de la Generalitat a donar una nova redacció de l'article 3.2.e, de manera que allò redactat coincidisca amb el que establix la Llei 7/2011, i no establisca limitacions respecte del nombre de representants sindicals que hagen de ser membres de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana.  
  
A fi de fer complir el contingut de la sentència ferma anteriorment esmentada, a proposta del conseller de Governació i Justícia, i amb la deliberació prèvia del Consell, en la reunió del dia 12 de juny de 2015,  
  
  
  
DECRETE  
  
Article únic  
L'article 3.2.e del Decret 27/2012, de 3 de febrer, del Consell, pel qual es regula la composició i règim de funcionament de la Comissió de Coordinació dels Servicis de Prevenció, Extinció d'Incendis i Salvament de la Comunitat Valenciana, queda redactat de la manera següent :  
  
  
«e) Vocals:  
1r. Un/a vocal designat/ada per cada un dels servicis de prevenció, extinció d'incendis i salvament municipals.  
  
2n. Un/a vocal designat/ada per cada un dels servicis de prevenció, extinció d'incendis i salvament provincials.  
  
3r. Un/a vocal designat/ada d'entre el personal de bombers voluntaris de cada un dels servicis de prevenció, extinció d'incendis i salvament que dispose d'este personal.  
  
4t. Un/a vocal designat/ada pel/per la president/a de la comissió triat/ada entre el personal de bombers d'empresa.  
  
5t. Un/a vocal designat/ada pel/per la president/a de la comissió, representant de les empreses que disposen de servici de bombers d'empresa.  
  
6t. Un/a vocal designat/ada per cada una de les organitzacions sindicals més representatives.  
  
7m. Un/a vocal designat/ada pel/per la president/a de la comissió d'entre el personal tècnic de la direcció general competent en matèria de prevenció, extinció d'incendis i salvament.  
  
8u. Un/a vocal designat/ada pel/per la president/a de la comissió d'entre el personal de l'Institut Valencià de Seguretat Pública i Emergències (IVASPE)».  
  
  
Valencia, 12 de juny de 2015.  
  
El president de la Generalitat,  
ALBERTO FABRA PART.  
  
El conseller de Governació i Justícia,  
LUIS SANTAMARÍA RUIZ.


Còpia Permalink ELI